rejauldu/bengali-wikipedia huggingface dataset:
বেল দ্বারা বোঝানো যেতে পারেঃ   প্রকৃতি   বেল (ফল), একটি পুষ্টিকর আর উপকারী ফল  কৎ বেল, একটি ফল  বেল ফুল, এক প্রকারের সুগন্ধী সাদা ফুল   ব্যক্তিত্ব   আলেকজান্ডার গ্রাহাম বেল, টেলিফোনের অন্যতম আবিষ্কারক  ইয়ান বেল, ইংরেজ ক্রিকেটার  গ্যারেথ বেল, একজন ফুটবলার  কামিলা বেল, একজন মার্কিন অভিনেত্রী  জন স্টুয়ার্ট বেল, একজন আইরিশ পদার্থবিজ্ঞানী  এরিক টেম্পল বেল, একজন মার্কিন গণিতবিদ ও বৈজ্ঞানিক কল্পকাহিনী লেখক  শব্দ ও সঙ্গীত  বেল (বাদ্যযন্ত্র), সাধারণত কাপ-আকৃতির একটি সঙ্ঘর্ষ বাদ্যযন্ত্র  বেল প্রভাব, একটি বাদ্যযন্ত্র কৌশল  সংকেত  ঘণ্টা (বিদ্যালয়), (ইংরেজিতে বেল) বিদ্যালয়ে পাঠদানের মেয়াদ শুরু ও শেষের সংকেত  গির্জার ঘণ্টা, গির্জায় যাওয়ার জন্য ইঙ্গিত  দরজায় ঘণ্টা, বাসায় অতিথির আগমন জানানোর একটি সতর্ক সংকেত  জাহাজ ঘণ্টা, জাহাজে সময় চিহ্নিত করার জন্য একটি সংকেত  ব্যবসায় টেলিযোগাযোগ  বেল কানাডা, একটি কানাডীয় টেলিযোগাযোগ কোম্পানি  বেল মবিলিটি, কানাডায় ওয়্যারলেস নেটওয়ার্ক  বিক্রির সেবা  বেল এলিয়ান্ট, পূর্ব কানাডায় যোগাযোগ সেবা প্রদানকারী একটি কোম্পানি  বেল সিস্টেম, ১৯৮৪ সাল পর্যন্ত মার্কিন যুক্তরাষ্ট্রে টেলিফোন সেবা প্রদানকারী প্রতিষ্ঠান  বেল টেলিফোন কোম্পানি, আলেকজান্ডার গ্রাহাম বেলের পরিবার দ্বারা ১৮৭৭ সালে প্রতিষ্ঠিত   অন্যান্য   বেল ল্যাব্‌স, একটি মার্কিন গবেষণা প্রতিষ্ঠান  বেল, ক্রিকেটের স্ট্যাম্প-এর উপরে থাকে  বেল-লা পাদুলা মডেল, কম্পিউটার নিরাপত্তা বিষয়ক একটি তাত্ত্বিক ধারণা  বেল ২০৬, একটি হালকা হেলিকপ্টার  বেল টিভি, বেল কানাডার একটি বিভাগ  বেল মিডিয়া, বেল কানাডা দ্বারা পরিচালিত একটি কানাডীয় গণমাধ্যম কোম্পানি  বেল রেকর্ডস, একটি রেকর্ড লেবেল  বেল আইডি, নেদারল্যান্ড ভিত্তিক একটি সফটওয়্যার কোম্পানি  স্থানসমূহ  বাংলাদেশ   বেল আমলা বড় শিবালয় (শিব মন্দির), একটি শিব মন্দির   অস্ট্রেলিয়া  বেল, নিউ সাউথ ওয়েলস  বেল, কুইন্সল্যান্ড  কানাডা  বেল দ্বীপ, নিউফাউন্ডল্যান্ড ও ল্যাব্রাডোর  বেল উপদ্বীপ, নুনাভুত  দক্ষিণ আফ্রিকা  বেল, পূর্ব কেপ, একটি শহর  উগান্ডা  পোর্ট বেল, ভিক্টোরিয়া হ্রদ  যুক্তরাজ্য  বেল এন্ড  মার্কিন যুক্তরাষ্ট্র  বেল, ক্যালিফর্নিয়া  বেল, ফ্লোরিদা  বেল, ইলিনয়  বেল, ওকলাহোমা  বেল, উইসকনসিন  বেল ক্যানিয়ন, ক্যালিফর্নিয়া  বেল সিটি, মিসৌরি  বেল কাউন্টি, কেন্টাকি  বেল কাউন্টি, টেক্সাস  মহাশূন্য বেল (জ্বালামুখ), চাঁদের দূরের পাশ  অন্যান্য ব্যবহার  বেল (উপনাম), বেল উপনাম দিয়ে মানুষের একটি তালিকা   জেলিফিশ-এর দেহ  আরোও দেখুন  বেল সংখ্যা, গণিতে  বেল বহুপদী, গণিতে  বেল অবস্থা, কোয়ান্টাম তথ্য বিজ্ঞানে
ট্রান্সপারিফাই হল বিশ্বব্যাপী রেটিং প্রদান করে এমন প্রধান থিঙ্ক ট্যাঙ্কগুলির আর্থিক স্বচ্ছতার একটি প্রধান খিঙ্ক ট্যাঙ্ক। থিঙ্ক ট্যাঙ্কগুলির তহবিলের উৎস, কোথা থেকে কি পরিমাণ তহবিল পেয়েছে এবং এই তহবিল দ্বারা সমর্থিত নির্দিষ্ট গবেষণা প্রকল্পগুলি বাস্তবায়ন হয়েছে কি না এমন বিষয়গুলো প্রকাশ্যে রেটিং করে। এটি জর্জিয়া ভিত্তিক একটি অলাভজনক থিঙ্ক ট্যাঙ্ক। এটি জর্জ সোরোস দ্বারা প্রতিষ্ঠিত একটি সংস্থা এবং এতে ওপেন সোসাইটি ফাউন্ডেশন দ্বারা অর্থায়ন করা হয়। এর নির্বাহী পরিচালক হ্যান্স গুটব্রোড।   রেটিং  ট্রান্সপারিফাই একটি পাঁচ-তারা র‌্যাঙ্কিং সিস্টেম ব্যবহার করে। যেসব প্রতিষ্ঠান তাদের তহবিল সম্পর্কে অত্যন্ত স্বচ্ছ তারা পাঁচ তারকা রেটিং পায়। আবার 'বিস্তৃতভাবে স্বচ্ছ' প্রতিষ্ঠানগুলি চার তারকা পায়। নিম্ন থিঙ্ক ট্যাঙ্কগুলিকে তিন তারকা রেটিং দেওয়া হয়; যেগুলিকে স্বচ্ছতার অভাব বলে মনে করা হয়।   ২০১৪  ২০১৪ সালের মে মাসে প্রকাশিত রেটিং এর প্রথম রাউন্ডের জন্য, ট্রান্সপারিফাই ৪৭টি দেশে অবস্থিত ১৬৯ টি থিঙ্ক ট্যাঙ্ককে রেটিং দিয়েছে। সমস্ত রেটযুক্ত প্রতিষ্ঠান থেকে, ২১টিকে পাঁচ তারকা রেটিং দেওয়া হয়েছে এবং অন্য ১৪ টিকে চার তারকা রেটিং দেওয়া হয়েছে।   ২০১৫  ২০১৫ সালে প্রকাশিত রেটিংগুলির দ্বিতীয় রাউন্ড হয়। ট্রান্সপারিফাই ৪৭টি দেশে অবস্থিত ১৬৯টি থিঙ্ক ট্যাঙ্ককে রেটিং দিয়েছে। ফলাফলগুলির মধ্যে একটি ছিল এই যে, "একটি গ্রুপ হিসাবে নেওয়া, ব্রিটিশ থিঙ্ক ট্যাঙ্কগুলি ইউরোপীয় গড়কে টেনে আনে"। যুক্তরাজ্যে তিনটি সংস্থাকে 'অত্যন্ত অস্বচ্ছ' বলে মনে করা হয়েছিল। সেগুলো হলো- এলএসই আইডিয়াস, ইন্সটিটিউট অফ ইকোনমিক অ্যাফেয়ার্স এবং ইন্টারন্যাশনাল ইনস্টিটিউট ফর স্ট্র্যাটেজিক স্টাডিজ। এলএসই আইডিয়াস তার এক তারকা রেটিং দ্বারা "অত্যন্ত আশ্চর্যজনক" বলে দাবি করে। তারা জোর দিয়েছে যে এর আর্থিক বিবরণ "... অনলাইনের পাশাপাশি হার্ড কপিতে পাওয়া যায় এবং সহজেই এলএসই আইডিয়াস হোমপেজে পাওয়া যায়" ।   তথ্যসূত্র   বিষয়শ্রেণী:চিন্তাকেন্দ্র বিষয়শ্রেণী:দুর্নীতি বিরোধী বেসরকারি সংস্থা বিষয়শ্রেণী:স্বচ্ছতা (আচরণ)
thumb|বেল্টে সজ্জিত ০.৫০ ক্যালিবার গুলি এম ২ ব্রাউনিং মেশিন গানে যুক্তাবস্থায়। প্রতিটি পঞ্চম গুলি লাল রঙের এম২০ (যা বিস্ফোরনের মাধ্যমে বর্ম ভেদকারী অনুসারী গুলি)। গোলা হচ্ছে ভেদ করে চলা দাহ্য এবং নিক্ষিপ্ত, অথবা বিস্তৃত রুপে আখ্যায়িত হয় যা কিছু  যুদ্ধে ব্যবহৃত যেমন বোমা, মিসাইল, ওয়ারহেড, ভুমিতে বসানো মাইন, জলজ মাইন, এবং মানুষ হত্যাকার্যে বিশেষ মাইন।   আরো দেখা যেতে পারে    তথ্যসূত্র   public domain:     বহিঃসংযোগ   Ammunition at the Open Directory Project.  European Ammunition Box Translations  International Ammunition Association  বিষয়শ্রেণী:গোলা বিষয়শ্রেণী:অস্ত্র বিষয়শ্রেণী:গোলাবারুদ বিষয়শ্রেণী:বিস্ফোরক
হেম বরুয়া (অসমীয়া: হেম বরুভা) ছিলেন আসামের একজন বিশিষ্ট অসমীয়া কবি এবং রাজনীতিবিদ।   জীবনের প্রথমার্ধ  ১৯১৫ সালের ২২ এপ্রিল তেজপুরে জন্মগ্রহণ করেন। হেম বড়ুয়া ১৯৩৮ সালে কলকাতা বিশ্ববিদ্যালয় থেকে এমএ ডিগ্রি অর্জন করেন এবং ১৯৪১ সালে অসমীয়া ও ইংরেজির প্রভাষক হিসেবে জেবি কলেজ, যোরহাটে যোগদান করেন। পরের বছর ভারত ছাড়ো আন্দোলনের সময় তিনি এটি ত্যাগ করেন এবং ১৯৪৩ সালে কারারুদ্ধ হন। তার মুক্তির পর, তিনি গুয়াহাটির বি. বরোহ কলেজে যোগদান করেন এবং পরে এর অধ্যক্ষ হন।   সাহিত্যিক পেশা  হেম বড়ুয়া বেশ কিছু বইয়ের রচয়িতা ছিলেন। ১৯৭২ সালে ধুবড়িতে অনুষ্ঠিত আসাম সাহিত্য সভার বার্ষিক অধিবেশনে তিনি সভাপতি হন এবং আসামের আধুনিক সাহিত্য আন্দোলনের অন্যতম পথিকৃৎ হিসেবে বিবেচিত হন।   রাজনৈতিক পেশা  হেম বরুয়া ১৯৪৮ সালে কংগ্রেস ছেড়ে সমাজতান্ত্রিক দলের সদস্য হন। পরে তিনি প্রজা সমাজতান্ত্রিক দলের জাতীয় কার্যনির্বাহী নির্বাচিত হন। তিনি ১৯৫৭, ১৯৬২ এবং ১৯৬৭ সালে গৌহাটি থেকে এবং ১৯৬৭ সালে মঙ্গলদই থেকে লোকসভায় নির্বাচিত হন। তিনি ১৯৭০ সালের ডিসেম্বর পর্যন্ত লোকসভার সদস্য ছিলেন।   আরো দেখুন    অসমীয়া সাহিত্য  অসমীয়া সাহিত্যের ইতিহাস  অসম সাহিত্য সভার সভাপতিদের তালিকা  অসমীয়া লেখকদের তাদের কলম নামের তালিকা  অসমীয়া ভাষায় লেখা হেম বড়উ বইয়ের তালিকা   তথ্যসূত্র   বিষয়শ্রেণী:চতুর্থ লোকসভার সদস্য বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:২০শ শতাব্দীর ভারতীয় কবি বিষয়শ্রেণী:আসামের লোকসভা সদস্য বিষয়শ্রেণী:প্রজা সমাজতান্ত্রিক দলের রাজনীতিবিদ বিষয়শ্রেণী:শোণিতপুর জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আসামের কবি বিষয়শ্রেণী:তৃতীয় লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:১৯৭৭-এ মৃত্যু বিষয়শ্রেণী:১৯১৫-এ জন্ম বিষয়শ্রেণী:অসম সাহিত্য সভার সভাপতি বিষয়শ্রেণী:অসমীয়া ভাষার কবি
Hyacinth Bernard Wenceslaus Morgan (১১ সেপ্টেম্বর ১৮৮৫ - ৭ মে ১৯৫৬) ছিলেন যুক্তরাজ্যের একজন লেবার পার্টির রাজনীতিবিদ। তিনি ১৯২৯ থেকে ১৯৩১ এবং ১৯৪০ থেকে ১৯৫৫ সাল পর্যন্ত সংসদ সদস্য (এমপি) ছিলেন।   সূত্র         বহিঃসংযোগ      Documents on Morgan's involvement in the Spanish Civil War from "Trabajadores: The Spanish Civil War through the eyes of organised labour", a digitised collection of more than 13,000 pages of documents from the archives of the British Trades Union Congress held in the Modern Records Centre, University of Warwick বিষয়শ্রেণী:রচডেলের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:আইরিশ বংশোদ্ভূত ব্রিটিশ ব্যক্তি বিষয়শ্রেণী:১৯৫৬-এ মৃত্যু বিষয়শ্রেণী:১৮৮৫-এ জন্ম
thumb|মিশরে ঘড়ি মিশর মান সময় হচ্ছে ইউটিসি+০২:০০।  ২০১১ সালের ২১ এপ্রিল, মিশর সরকার দিবালোক সংরক্ষণ সময় বাতিল করে দেয়। মান সময় সারা বছর মেনে চলা হয়, গ্রীষ্মকালে পরিবর্তন ছাড়া।  ২০১৪ সালের ৭ মে, মিশরের সরকার ১৫ মে ২০১৪ থেকে তৃতীয় শুক্রবার থেকে গ্রীষ্মকালীন সময় চালুর সিদ্ধান্ত নেয়, রমযান মাস ছাড়া।  ২০১৫ সালে মিশরে দিবালোক সংরক্ষণ সময় চালু বিষয়ে গণভোট অনুষ্ঠিত হয়। ২০১৬ সালে, মিশরে দিবালোক সংরক্ষণ সময় শুরু হবে ৭ জুলাই থেকে।  তথ্যসূত্র   আরও দেখুন    বহিঃসংযোগ   Al-Ahram: Daylight savings time in Egypt postponed to July   Al-Ahram: Egypt's government to re-apply daylight saving time   Almasry Alyoum: Egypt to cancel daylight saving time  Time and Date.com: Egypt Abolishes Daylight Saving Time  Time and Date.com: Egypt re-introduces Daylight Saving Time  বিষয়শ্রেণী:সময় অঞ্চল বিষয়শ্রেণী:এশিয়ার সময় বিষয়শ্রেণী:দেশ অনুযায়ী সময়
লালচোখা গেছো ব্যাঙ (বৈজ্ঞানিক নাম: Agalychnis callidryas)হলো নিওট্রপিকাল রেইন ফরেস্টের বৃক্ষবাসী আদিনিবাসী ব্যাঙ প্রজাতি, যেখানে মেক্সিকো থেকে মধ্য আমেরিকা হয়ে কলম্বিয়া অবধি এদের বিচরণ রয়েছে। কখনও কখনও এটি বন্দী বা সংরক্ষিত অবস্থানে রাখা হয়। লালচোখার বৈজ্ঞানিক নাম এ. ক্যালিড্রিয়াস, যা গ্রীক শব্দ কালোস (সুন্দর) এবং ড্রায়াস(একটি গাছ বা কাঠের নিমসি) থেকে এসেছে।  বিবরণ  thumb|left|একটি কোস্টারিকান লালচোখা গেছো ব্যাঙ  প্রজাতির সরু পিউপিলের সাথে উল্লম্বভাবে দুটি লাল চোখ রয়েছে। এটির উল্লম্ব স্ট্রাইপযুক্ত পক্ষগুলির সাথে হলুদ এবং নীল সাথে একটি প্রাণবন্ত সবুজ দেহ রয়েছে। এটির ওয়েবযুক্ত পা এবং পায়ের পাতা কমলা বা লাল রংয়ের। লাল চোখা গেছো ব্যাঙের পেটের ত্বক নরম এবং ভঙ্গিল, যেখানে পিছনটি আরও ঘন। লাল চোখা গেছো ব্যাঙের পাতায় আটকে থাকার জন্য তাদের পায়ের আঙ্গুলগুলিতে স্টিকি প্যাড থাকে।  তথ্যসূত্র
থাল্যাসা (ইংরেজি: Thalassa, ) বা নেপচুন ৪ (ইংরেজি: Neptune IV) হল নেপচুনের দ্বিতীয় নিকটতম প্রাকৃতিক উপগ্রহ। গ্রিক পুরাণের সমুদ্র দেবী থাল্যাসার (এথের ও হেমেরার কন্যা) নামানুসারে। গ্রিক ভাষায় "থাল্যাসা" ("Thalassa") শব্দের অর্থ সমুদ্র।   আবিষ্কার  ১৯৮৯ সালের সেপ্টেম্বরের মাঝামাঝি সময়ে ভয়েজার ২ প্রোবের তোলা ছবিগুলি থেকে থাল্যাসা আবিষ্কৃত হয়। এটির সাময়িক নামকরণ করা হয়েছিল এস/১৯৮৯ এন ৪ (ইংরেজি: S/1989 N 4)। ১৯৮৯ সালের ২৯ সেপ্টেম্বর আইএইউ-র ৪৮৬৭ নং সার্কুলারে এই আবিষ্কারের কথা আনুষ্ঠানিকভাবে ঘোষণা করা হয় এবং এই প্রসঙ্গে "১১ দিনে তোলা ২৫টি ছবি"র কথাও উল্লেখ করা হয়। যা থেকে মনে ক্রয়া হয় উপগ্রহটি ১৮ সেপ্টেম্বরের কিছু আগে আবিষ্কৃত হয়েছিল। ১৯৯১ সালের ১৬ সেপ্টেম্বর আনুষ্ঠানিকভাবে উপগ্রহটির নামকরণ করা হয়।   ভৌত বৈশিষ্ট্য  থাল্যাসা একটি অনিয়মিত উপগ্রহ। সম্ভবত নেপচুনের আদি উপগ্রহগুলির ধ্বংসাবশেষের নুড়িগুলি পুনঃসৃজিত হয়ে এই উপগ্রহটিরও উদ্ভব ঘটিয়েছিল। উল্লেখ্য, ট্রাইটন নেপচুনের মাধ্যাকর্ষণের জালে আবদ্ধ হয়ে প্রাথমিকভাবে একটি উচ্চ উৎকেন্দ্রিকতা-সম্পন্ন কক্ষপথে স্থাপিত হয়ে প্রাকৃতিক উপগ্রহে পরিণত হওয়ার সময় উক্ত আদি উপগ্রহগুলির কক্ষপথ বিঘ্নিত হয় এবং সেগুলি চূর্ণবিচূর্ণ হয়ে যায় বলেই বিজ্ঞানীরা মনে করেন। এটির আকার কিছুটা চাকতির মতো, যা সচরাচর অনিয়মিত উপগ্রহগুলির ক্ষেত্রে দেখা যায় না।   কক্ষপথ  thumb|left|210px|নেইয়াডের কক্ষীয় গতি (লাল) ও তার সঙ্গে থাল্যাসার (কেন্দ্রে হলুদ বিন্দু) সম্পর্ক। থাল্যাসার কক্ষপথটি নেপচুনের সমলয় কক্ষপথ ব্যাসার্ধের অভ্যন্তরে অবস্থিত হওয়ার দরুন জোয়ার-সংক্রান্ত গতিহ্রাসের ফলে এটি ধীরে ধীরে পেঁচিয়ে পেঁচিয়ে ভিতরের দিকে ঢুকছে। বিজ্ঞানীরা অনুমান করেন, ভবিষ্যতে হয়তো নেপচুনের রচ সীমা পার হওয়ার সময় জোয়ার-সংক্রান্ত প্রসারণের ফলে থাল্যাসার সঙ্গে নেপচুনের বায়ুমণ্ডলের সংঘর্ষ লাগবে এবং থাল্যাসা চূর্ণবিচূর্ণ হয়ে একটি নতুন গ্রহীয় বলয় সৃষ্টি করবে। তার অপেক্ষাকৃত পরেই সম্ভবত ছড়িয়ে পড়তে থাকা ধ্বংসাবশেষগুলির সঙ্গে ডেসপাইনার কক্ষপথের সংঘাত বাধবে।  বর্তমানে একটি "পরিহারের নৃত্যে" নেপচুনের নিকটতম উপগ্রহ নেয়্যাডের সঙ্গে থাল্যাসার কক্ষীয় অনুনাদ ৬৯:৭৩। নেপচুনকে প্রদক্ষিণ করার সময় অধিকতর নতি-যুক্ত নেয়্যাড সফলভাবে প্রথমে উপর থেকে দু’বার ও তারপর নিচ থেকে দু’বার অতিক্রম করে যায়। পৃথিবীর হিসেবে প্রতি ~২১.৫ দিনে এই অতিক্রমণের একটি চক্র সম্পূর্ণ হয়। পরস্পরকে অতিক্রম করার সময় দু’টি উপগ্রহের দূরত্ব থাকে প্রায় ৩৫৪০ কিলোমিটার। এই দু’টির কক্ষীয় ব্যাসার্ধের মধ্যে পার্থক্য মাত্র ১৮৫০ কিলোমিটার হলেও নেয়্যাড নিকটতম অবস্থানে থ্যালাসার উপরে বা নিচে ~২৮০০ কিলোমিটার ঘুরে যায়। এইভাবে এই অনুনাদ এই ধরনের অন্যান্য অনেক কক্ষীয় পারস্পরিক সম্পর্কের মতো সংযোগস্থলে সর্বাধিক পৃথকীকরণের মাধ্যমে কক্ষপথগুলিকে স্থায়িত্ব দান করছে। যদিও যেখানে উৎকেন্দ্রিকতা যৎসামান্য সেখানে এই এড়িয়ে চলার ক্ষেত্রে কক্ষীয় নতির এহেন ভূমিকা সচরাচর দেখা যায় না।  তথ্যসূত্র  বহিঃসংযোগ   Thalassa Profile  by NASA's Solar System Exploration  Neptune's Known Satellites (by Scott S. Sheppard)   from NASA Jet Propulsion Laboratory  বিষয়শ্রেণী:নেপচুনের প্রাকৃতিক উপগ্রহ বিষয়শ্রেণী:১৯৮৯-এ আবিষ্কৃত জ্যোতির্বৈজ্ঞানিক বস্তু
ভারতের নতুন দিল্লীতে অনুষ্ঠিত ২০১১ সাফ চ্যাম্পিয়নশিপ সাফ চ্যাম্পিয়নশিপের নবম আসর। ব্যবসায়িক চুক্তিজনিত কারণে প্রতিযোগিতার নামকরণ করা হয় কার্বন সাফ চ্যাম্পিয়নশিপ ২০১১। এই প্রতিযোগিতায় ভারত বিজয়ী হয়।   অংশগ্রহণকারী দেশ   দলসাফ চ্যাম্পিয়নশিপেউপস্থিতিপূর্ববর্তী সেরা ফলাফলপ্রতিযোগিতা শুরুতে ফিফা র‌্যাঙ্কিং   নবম তৃতীয় স্থান (১৯৯৩) ১৪৩  পঞ্চম  ১৭৮  অষ্টম বিজয়ী (২০০৩) ১৪২  পঞ্চম সেমি-ফাইনাল ১৯৮  নবম বিজয়ী (১৯৯৩, ১৯৯৭, ১৯৯৯, ২০০৫, ২০০৯) ১৬২  সপ্তম বিজয়ী (২০০৮) ১৬৬  নবম তৃতীয় স্থান (১৯৯৭) ১৭৪  নবম বিজয়ী (১৯৯৫) ১৭৬   মাঠ   প্রথমে ভারতের উড়িষ্যায় প্রতিযোগিতা হবে বলে ঠিক হলেও  ২২শে সেপ্টেম্বর, ২০১১ সালে সর্ব ভারতীয় ফুটবল ফেডারেশনের কার্যকরী কমিটি প্রতিযোগিতা স্থল নতুন দিল্লীতে স্থানান্তরিত করে। নতুন দিল্লীর জওহরলাল নেহরু স্টেডিয়ামকে প্রতিযোগিতার মাঠ হিসেবে স্থির করা হয়।   নতুন দিল্লী জওহরলাল নেহরু স্টেডিয়াম ধারণক্ষমতা: ৬০,০০০ 200px   খেলা    এ বিভাগ   দল৩২১০১২৩+৯৭৩২১০৯১+৮৭৩১০২৪৬−২৩৩০০৩১১৬−১৫০   বি বিভাগ   দল৩১২০৪২+২৫৩১২০৩২+১৫৩০৩০১১০৩৩০১২১৪−৩১   নকআউট পর্ব    সেমিফাইনাল    ফাইনাল    পুরস্কার    ফেয়ার প্লে পুরস্কার সর্বোচ্চ গোলদাতা সেরা খেলোয়াড় সুনীল ছেত্রী সুনীল ছেত্রী   তথ্যসূত্র   বিষয়শ্রেণী:২০১১-১২ ভারতীয় ফুটবল বিষয়শ্রেণী:২০১১-এ এশীয় ফুটবল বিষয়শ্রেণী:স্বাগতিক ভারতে আন্তর্জাতিক ফুটবল প্রতিযোগিতা বিষয়শ্রেণী:সাফ চ্যাম্পিয়নশিপের আসর বিষয়শ্রেণী:২০১১-এ ফুটবল বিষয়শ্রেণী:সাফ চ্যাম্পিয়নশিপ
সেলিমা মেডিকেল কলেজ হাসপাতাল বাংলাদেশের কুষ্টিয়া শহরের নির্মাণাধীন একটি মেডিকেল কলেজ ও হাসপাতাল। ২০১২ সালে হাসপাতাল নির্মাণের কাজ শুরু হয়। বিআরবি গ্রুপ প্রতিষ্ঠাতা মজিবুর রহমান তার স্ত্রীর নামে হাসপাতালটির নামকরণ করেছে।   অবস্থান   হাসপাতালটি কুষ্টিয়া শহরের চৌড়হাস এলাকায় কুষ্টিয়া–ঝিনাইদহ মহাসড়কের পূর্ব দিকে অবস্থিত। এর দক্ষিণ দিকে কুষ্টিয়া স্টেডিয়াম ও কুষ্টিয়া জেলা সুইমিংপুল অবস্থিত।   বৈশিষ্ট্য   হাসপাতালের মোট শয্যা হবে ৭৫০টি যেখানে ২৬টি অপারেশন থিয়েটার থাকবে।   তথ্যসূত্র    বহিঃসংযোগ    4wallsbd-তে সেলিমা মেডিকেল কলেজ হাসপাতাল    বিষয়শ্রেণী:২০১২-এ বাংলাদেশে প্রতিষ্ঠিত বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:কুষ্টিয়ার হাসপাতাল বিষয়শ্রেণী:কুষ্টিয়ার বিশ্ববিদ্যালয় ও মহাবিদ্যালয় বিষয়শ্রেণী:বিআরবি গ্রুপ
রওশন আরা ফরিদ বাংলাদেশের গাইবান্ধা জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   প্রাথমিক জীবন  রওশন আরা ফরিদ গাইবান্ধা জেলায় জন্মগ্রহণ করেন।   রাজনৈতিক জীবন  রওশন আরা ফরিদ বিএনপির কেন্দ্রীয় নির্বাহী কমিটির সদস্য ও মহিলা দলের কেন্দ্রীয় নেত্রী। তিনি অষ্টম জাতীয় সংসদের মহিলা আসন ১৮ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গাইবান্ধা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
অভিষেক চট্টোপাধ্যায় (৩০ এপ্রিল ১৯৬৪ - ২৪ মার্চ ২০২২) ছিলেন ভারতীয় বাংলা চলচ্চিত্রের একজন অভিনেতা। তিনি কলকাতায় জন্মগ্রহণ করেন। তার জীবনের প্রথম চলচ্চিত্র নন্দন দাশগুপ্তর “অপরাধী” হলেও তার প্রথম মুক্তিপ্রাপ্ত চলচ্চিত্র "পথভোলা"।   চলচ্চিত্র   মা (১৯৯২)  ওরা চারজন  পুরুষোত্তম  গীত সংগীত  সুজন সখি  মায়ার বাঁধন (১৯৯৭)  সখি তুমি কার  প্রেম সংঘাত  হারানের নাতজামাই  সকাল সন্ধ্যা (২০০৬)  আলো (২০০৩)  মায়ের আঁচল (২০০৩)  বাড়িওয়ালি (১৯৯৯)  নয়নের আলো (১৯৯৮)  দহন (১৯৯৭)  সংঘর্ষ (১৯৯৫)  ইন্দ্রজিৎ (চলচ্চিত্র) (১৯৯২)  মায়াবিনী (১৯৯২)  পথভোলা (১৯৮৬)  আমি যে তোমার (২০১৪)  ককটেল (২০১৪)  তুফান (২০১৪)  চোরা বালি (২০১৩)  হারিয়ে যায় (২০১৩)  যুগ যুগ জিও (২০১৩)  ভয় (২০১১)  জয় বাবা ভোলানাথ (২০১০)  রাজমহল (২০০৫)  সজনী আমার সোহাগ (২০০০)  আপন হলো পর (২০০০)  শ্রীমতি ভয়ঙ্করী (২০০১)  পরিণতি (২০০১)  নিশানা (২০০২)  বাঙালি বাবু (২০০২)  মায়ের আঁচল (২০০৩)  অর্জুন আমার নাম (২০০৩)  আলো (২০০৩)  সবুজ সাথী (২০০৩) রাহুলের চরিত্রে  শর্বরী (২০০৩)  কুলি (২০০৪)  অগ্নি (২০০৪)  অর্জুন আমার নাম (২০০৪)  রাজমহল (২০০৫) সুমিতের চরিত্রে  দাদার আদেশ (২০০৫) রাজ চৌধুরীর চরিত্রে  স্বপ্ন (২০০৫)  সকাল সন্ধ্যা (২০০৬) সন্দীপের চরিত্রে  জনমদাতা (২০০৮)  ঘরজামাই (২০০৮)  রাজকুমার (২০০৮) রুদ্রের চরিত্রে  চাওয়া পাওয়া (২০০৯)  সীমান্ত পেরিয়ে (২০১০) অজয়ের চরিত্রে  ভয় (২০১১)  এই অরণ্য (২০১১) বিক্রম এর চরিত্রে  অন্তরে বাহিরে (২০১২) মিস্টার দাসের চরিত্রে  মিষ্টি ছেলের দুষ্টু বুদ্ধি (২০১৩)  আত্মগোপন (২০১৩) বিজয় চরিত্রে  হানিমুন (২০১৩)  প্রত্যাবর্তন (২০১৪)  আমি যে তোমার (২০১৪)  চেতনা (২০১৬)  রাত্রি শেষের তারা (২০১৭) উদয়ের চরিত্রে  নীড় খোঁজে পাখি (২০১৭)  নীলাচলে কিরীটী (২০১৮)  ছায়ামূর্তি (২০২০)  বাজি (২০২১) রুদ্র প্রতাপ মুখার্জির চরিত্রে  শ্লীলতাহানির পরে (২০২১)  স্লিপার সেল (২০২১)  নিধন (২০২১)  লাভার (২০২১)   টেলিভিশন ধারাবাহিক   টাপুর টুপুর (স্টার জলসা)  আঁচল (স্টার জলসা)  কৃষ্ণকান্ত কা ভাসিয়াতনামা  চোখের তারা তুই (স্টার জলসা) ধারাবাহিকে যুবরাজের চরিত্রে  ইচ্ছে নদী (স্টার জলসা) ধারাবাহিকে ওস্তাদ রশিদ আলীর চরিত্রে  পিতা (কালার্স বাংলা)  অন্দরমহল (জি বাংলা) ধারাবাহিকে যুবরাজ সেনগুপ্তের চরিত্রে  কুসুম দোলা (স্টার জলসা) ধারাবাহিকে দীপ্তমান বসুর চরিত্রে  ফাগুন বউ (স্টার জলসা) ধারাবাহিকে চন্দ্রজিৎ বসুর চরিত্রে  ময়ূরপঙ্খী (স্টার জলসা) ধারাবাহিকে নীলাম্বর মিত্রের চরিত্রে  মোহর (স্টার জলসা) ধারাবাহিকে আদিদেব রায় চৌধুরীর চরিত্রে  খড়কুটো (স্টার জলসা) ধারাবাহিকে ডাঃ কৌশিক বোসের চরিত্রে   তথ্যসূত্র    বহিঃসংযোগ     দেবরাজ রায়  বিষয়শ্রেণী:১৯৬৪-এ জন্ম বিষয়শ্রেণী:২০২২-এ মৃত্যু বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:বাঙালি অভিনেতা বিষয়শ্রেণী:কলকাতার ব্যক্তি বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:বরানগর রামকৃষ্ণ মিশন আশ্রম উচ্চ বিদ্যালয়ের প্রাক্তনী বিষয়শ্রেণী:বরাহনগরের ব্যক্তি বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:শেঠ আনন্দরাম জয়পুরিয়া কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রামকৃষ্ণ মিশন বিদ্যালয়ের প্রাক্তনী বিষয়শ্রেণী:ভারতীয় টেলিভিশন অভিনেতা বিষয়শ্রেণী:বাঙালি টেলিভিশন অভিনেতা বিষয়শ্রেণী:ভারতীয় ধারাবাহিক নাটকের অভিনেতা
সুধীর চৌধুরী  একজন ভারতীয় সাংবাদিক। তিনি হিন্দি নিউজ চ্যানেল আজ তক-এর একজন পরামর্শক সম্পাদক এবং ব্ল্যাক অ্যান্ড হোয়াইট (বি অ্যান্ড ডব্লিউ) অনুষ্ঠানের উপস্থাপক। তিনি পূর্বে জি নিউজ, ওয়ার্ল্ড ইজ ওয়ান নিউজ, জি বিজনেস, জি ২৪ তাস-এর প্রধান সম্পাদক ও নির্বাহী কর্মকর্তা ছিলেন। তিনি জি নিউজে প্রাইম-টাইম অনুষ্ঠান ডেইলি নিউজ অ্যান্ড অ্যানালিসিস (ডিএনএ) উপস্থাপনা করেছিলেন।   কর্মজীবন  চৌধুরী ১৯৯০ সাল থেকে টেলিভিশন সংবাদ শিল্পে কাজ করছেন। তিনি জি নিউজে তার কর্মজীবন শুরু করেন, তারপর আবার জি নিউজে যোগদানের আগে লাইভ ইন্ডিয়া এবং এমআই মারাঠি'র সাথে কাজ করেন। তিনি লাইভ টেলিভিশন রিপোর্টিং এবং তারপর ২৪ ঘণ্টা সংবাদ টেলিভিশনে ছিলেন। ২০০১ ভারতীয় সংসদে জঙ্গি হামলার পর ইসলামাবাদে বাজপেয়ী-মুশাররফের ভারত-পাকিস্তান বৈঠকের কভার করা দলে চৌধুরী ছিলেন বলে জানানো হয়েছিল।  ২০০৩ সালে তিনি জি নিউজ ত্যাগ করেন। সাহারা গ্রুপের হিন্দি ভাষার নিউজ চ্যানেল সাহারা সময় চালু করার ক্ষেত্রে তিনি গুরুত্বপূর্ণ ভূমিকা পালন করেছিলেন। তিনি অল্প সময়ের জন্য ইন্ডিয়া টিভিতে যোগ দেন। ২০১২ সালে তিনি জি নিউজে পুনরায় যোগদান করেন, যেখানে তিনি ডেইলি নিউজ অ্যান্ড অ্যানালিসিস (ডিএনএ) নিউজ অনুষ্ঠান উপস্থাপনা করেন।  চৌধুরী ২০২২ সালের জুলাইয়ে জি নিউজ থেকে আবার পদত্যাগ করেন এবং আজ তক-এ যোগ দেন। তিনি আজ তকের প্রাইম টাইম অনুষ্ঠান ব্ল্যাক অ্যান্ড হোয়াইট (বি অ্যান্ড ডব্লিউ) উপস্থাপনা করেন।   পুরস্কার ও সম্মাননা  চৌধুরী ২০১৩ সালে "হিন্দি সম্প্রচার" বিভাগে সাংবাদিকতায় শ্রেষ্ঠত্বের জন্য রামনাথ গোয়েঙ্কা পুরস্কার জিতেছেন। তিনি দিল্লির ১৬ ডিসেম্বর গণধর্ষণের শিকার মেয়ের বন্ধুর সাথে তার সাক্ষাৎকারের জন্য এই পুরস্কার জিতেছেন।   তথ্যসূত্র    বহিঃসংযোগ     বিষয়শ্রেণী:ভারতীয় সাংবাদিক বিষয়শ্রেণী:জীবিত ব্যক্তি বিষয়শ্রেণী:ভারতীয় সম্পাদক বিষয়শ্রেণী:ভারতীয় পুরুষ সাংবাদিক বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:ভারতীয় পুরুষ টেলিভিশন সাংবাদিক বিষয়শ্রেণী:ভারতীয় রাজনৈতিক সাংবাদিক
ওয়ার ২ হল একটি আসন্ন ভারতীয় হিন্দি ভাষার অ্যাকশন থ্রিলার চলচ্চিত্র যা অয়ন মুখার্জি পরিচালিত এবং যশ রাজ ফিল্মসের আওতাধীন আদিত্য চোপড়া প্রযোজিত। এটি ওয়ার (২০১৯) এর সিক্যুয়েল এবং ওয়াইআরএফ স্পাই ইউনিভার্স ষষ্ঠ কিস্তি। ছবিতে এন. টি. রামা রাও জুনিয়র এবং হৃতিক রোশন প্রধান ভূমিকায় অভিনয় করেছেন, সাথে কিয়ারা আডবাণী, আশুতোষ রানা এবং অনিল কাপুরও রয়েছেন।  ছবিটির ঘোষণা ২০২৩ সালের এপ্রিল মাসে করা হয়েছিল। মূল চিত্রগ্রহণ শুরু হয়েছিল ২০২৩ সালের অক্টোবরে স্পেনে। ছবিটির শুটিং হয়েছিল মুম্বাইতে, মাঝে মাঝে স্পেন, ইতালি এবং আবুধাবিতে সময়সূচী অনুষ্ঠিত হয়েছিল। ছবিটির সাউন্ডট্র্যাকটি প্রীতম দ্বারা সুরক্ষিত, এবং চলচ্চিত্রের স্কোরটি সুর করেছেন সঞ্চিত বালহারা ও অঙ্কিত বালহারা।  ওয়ার ২ মুক্তি পাওয়ার কথা ১৪ আগস্ট ২০২৫, ভারতীয় স্বাধীনতা দিবসের সপ্তাহান্তের সাথে মিলে, স্ট্যান্ডার্ড এবং আইম্যাক্স ফর্ম্যাটে।  অভিনয়শিল্পী   হৃতিক রোশন – মেজর কবির ধালিওয়াল  কিয়ারা আডবাণী – কাব্য লুথরা, কর্নেল লুথরার মেয়ে  এন. টি. রামা রাও জুনিয়র – মেজর বিক্রম চেলাপতি “রঘু”  আশুতোষ রানা – কর্নেল সুনীল লুথরা  অনিল কাপুর – বিক্রান্ত কৌল, র-এর প্রধান  দিশিতা সেহগাল – রুহি, কবিরের দত্তক মেয়ে  বরুণ বদোলা — বিলাসরাও সারাং  সোনি রাজদান — নাফিসা রহমানি, খালিদের মা (ক্যামিও উপস্থিতি)  টাইগার শ্রফ – ক্যাপ্টেন খালিদ রহমানি (ফ্ল্যাশব্যাক উপস্থিতি)  ববি দেওল (ক্যামিও উপস্থিতি)   মুক্তি  ওয়ার ২ ১৪ আগস্ট ২০২৫ তারিখে প্রেক্ষাগৃহে মুক্তি পাওয়ার কথা রয়েছে।  তথ্যসূত্র  বহিঃসংযোগ    বিষয়শ্রেণী:২০২৪-এর পটভূমিতে চলচ্চিত্র
উইলিয়াম রজার টমসন সলোমন (; জন্ম: ২৩ এপ্রিল, ১৮৭২ - মৃত্যু: ১২ জুলাই, ১৯৬৪) কেপ উপনিবেশের ফোর্ট বিউফোর্ট এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকা ক্রিকেটে গটেং ও ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন উইলিয়াম সলোমন।   প্রথম-শ্রেণীর ক্রিকেট  ১৮৯২-৯৩ মৌসুম থেকে ১৯০৫-০৬ মৌসুম পর্যন্ত উইলিয়াম সলোমনের প্রথম-শ্রেণীর খেলোয়াড়ী জীবন চলমান ছিল।  ১৩ বছর প্রথম-শ্রেণীর খেলোয়াড়ী জীবন অতিবাহিত করলেও তিনি সর্বমোট মাত্র পাঁচটি প্রথম-শ্রেণীর খেলায় অংশ নিয়েছিলেন। ১৮৯২-৯৩ মৌসুমে দুইটি, ১৮৯৮-৯৯ মৌসুমে দুইটি ও ১৯০৫-০৬ মৌসুমে ইস্টার্ন প্রভিন্সের পক্ষে সর্বশেষ প্রথম-শ্রেণীর খেলায় অংশ নেন।  ফেব্রুয়ারি, ১৮৯৯ সালে সফররত ইংরেজ একাদশের বিপক্ষে দুইটি পঞ্চাশোর্ধ্ব ইনিংস খেলার প্রেক্ষিতে দক্ষিণ আফ্রিকা দলের সদস্যরূপে সিরিজের প্রথম টেস্ট খেলার জন্য অন্তর্ভুক্ত হন। এ সফরের সপ্তম খেলায় বর্ডারের নরম্যান গিডির ৬৬ রান তোলার পূর্ব-পর্যন্ত অন্য কোন ব্যাটসম্যান ইংরেজদের বিপক্ষে অর্ধ-শতরানের ইনিংস খেলতে পারেননি। এরপর সলোমন জোহেন্সবার্গ পঞ্চদশের পক্ষে ৬৪ ও ট্রান্সভালের পক্ষে ৫২ রান তুলেন।Christopher Martin-Jenkins, The Complete Who's Who of Test Cricketers, Rigby, Adelaide, 1983, p. 314.   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন উইলিয়াম সলোমন। ১৪ ফেব্রুয়ারি, ১৮৯৯ তারিখে জোহেন্সবার্গে সফরকারী লর্ড হকের নেতৃত্বাধীন ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। তবে, টেস্ট সিরিজে প্রস্তুতিমূলক খেলায় সফরকারীদের বিপক্ষে সাফল্যের পুণরাবৃত্তি ঘটাতে পারেননি। উভয় ইনিংসেই তিনি মাত্র ২ রান করে সংগ্রহ করেছিলেন। ফলশ্রুতিতে, দল নির্বাচকমণ্ডলী আর তাকে খেলার সুযোগ দেয়নি।   ব্যক্তিগত জীবন  ১২ জুলাই, ১৯৬৪ তারিখে ৯২ বছর বয়সে পূর্ব কেপের ক্রাডক এলাকায় উইলিয়াম সলোমনের দেহাবসান ঘটে। ২৬ জুন, ১৯৫৯ তারিখে অডলি মিলারের মৃত্যুর পর তিনি সর্বাপেক্ষা বয়োঃজ্যেষ্ঠ জীবিত টেস্ট ক্রিকেটার ছিলেন। এরপর, উইলিয়াম সলোমনের মৃত্যুর ফলে সিডনি বার্নস বয়োঃজ্যেষ্ঠ জীবিত টেস্ট ক্রিকেটারের মর্যাদা লাভ করছেন।   তথ্যসূত্র    আরও দেখুন   আর্থার সেকাল  আলফ্রেড রিচার্ডস  সানফয়েল সিরিজ  বোল্যান্ড ক্রিকেট দল  এক টেস্টের বিস্ময়কারী  দক্ষিণ আফ্রিকান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৭২-এ জন্ম বিষয়শ্রেণী:১৯৬৪-এ মৃত্যু বিষয়শ্রেণী:ইস্টার্ন প্রভিন্সের ক্রিকেটার বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার
গোদা চিংড়ি (বৈজ্ঞানিক নাম; Macrobrahcium rude) হল 'পালামনইডা' পরিবারের অন্তর্ভুক্ত একটি চিংড়ির প্রজাতি। স্থানীয় ভাবে গোদা ইছা, পাইট্টা ইছা, ছোলা ইছা, কুচো চিংড়ি ইত্যাদি নামে পরিচিত।আইইউসিএন বাংলাদেশ, খণ্ড ৬, ক্রাস্টেসিয়ার লাল তালিকা  বিস্তৃত  এটি বাংলাদেশের স্থানীয় একটি প্রজাতি। বাংলাদেশের  দক্ষিণের নদী ও খাল এ প্রজাতিটি দেখা যায়। বিশেষ করে বাগেরহাট, বরিশাল, পটুয়াখালী এবং সুন্দরবনে এ প্রজাতির চিংড়ি বেশি দেখা যায়। ভারত, কেনিয়া , দক্ষিণ আফ্রিকা সহ বিভিন্ন দেশে বর্তমানে এ চিংড়ি পাওয়া যায়।  খাদ্য এ চিংড়ি সর্বভুক এবং বেশিরভাগ সময় শেওলা, কোমল ঘাস, বিভিন্ন ধরনের জৈব পদার্থ খেয়ে থাকে। জলজ উদ্ভিদের পাতা ও কাণ্ড, কোপেপড, মোলাস্কস, জলজ পোকামাকড়, কৃমি এবং অন্যান্য ক্রাস্টেসিয়ানও খেয়ে থাকে।  স্বভাব এরা লোনা ও স্বাদু দুই রকমের পানিতেই থাকতে পারে এবং স্বচ্ছ স্রোতে থাকতে বেশি পছন্দ করে। এরা রাতে বেশি সক্রিয় থাকে।  তথ্যসূত্র  বিষয়শ্রেণী:ভোজ্য খোলকী বিষয়শ্রেণী:বাণিজ্যিক খোলকী বিষয়শ্রেণী:বাংলাদেশের মাছ